ชนไฟลุก จยย.ประสานงาบิ๊กไบค์ที่อ่างทอง ดับ 1 เจ็บ 2 ตร.เร่งหาสาเหตุ
(ภาพจาก เจ้าหน้าที่มูลนิธิร่วมกตัญญู ฐานแสวงหา),หนุ่มควบบิ๊กไบค์จากอ่างทองมุ่งหน้า อ.แสวงหา ประสานงากับรถ จยย.ไฟลุกท่วม ส่งผลให้หนุ่มใหญ่วัย 50 ปีเสียชีวิต ส่วนไบค์เกอร์โดนไฟลวก คนซ้อนแขนซ้ายผิดรูป ตร.เร่งหาหลักฐานสอบปากคำพยานเพิ่มเติมอีกครั้ง ยังไม่ระบุสาเหตุการชน,เมื่อวันที่ 8 ม.ค.60 ร.ต.อ.ธานินทร์ สุดไชย รอง สว.สส.สภ.แสวงหา จ.อ่างทอง ได้รับแจ้งเหตุจักรยานยนต์ชนกับบิ๊กไบค์ไฟลุกท่วม ตาย 1 บาดเจ็บ 2 ราย ถนนสายแสวงหา-โพธิ์ทอง อ.แสวงหา จึงรุดไปตรวจสอบที่เกิดเหตุ พร้อมด้วยแพทย์พยาบาลโรงพยาบาลแสวงหา และเจ้าหน้าที่มูลนิธิร่วมกตัญญูฐานแสวงหา,ทั้งนี้พบรถจักรยานยนต์ ซูซูกิ สแมช สีน้ำเงิน ไม่ทราบหมายเลขทะเบียน ชนกับรถจักรยานยนต์บิ๊กไบค์ คาวาซากิ ไม่ทราบสีและทะเบียน มีไฟลุกไหม้ทั้ง 2 คัน อยู่กลางถนน เบื้องต้นมีผู้ได้รับบาดเจ็บ 2 ราย ทราบชื่อ นายกิตติชัย บุญหล้า อายุ 38 ปี คนขับบิ๊กไบค์ มีแผลโดนไฟลวกตามร่างกาย และนางสาวนิภาภรณ์ คนเสงี่ยม อายุ 32 ปี คนซ้อนท้ายบิ๊กไบค์ แขนซ้ายผิดรูป เจ้าหน้าที่ได้เร่งช่วยเหลือเบื้องต้น พร้อมนำตัวส่งโรงพยาบาลเพื่อทำการรักษาอย่างเร่งด่วน นอกจากนี้ยังพบผู้เสียชีวิตอีก 1 รายคือนายขวัญเมือง พุทธรักษา อายุ 50 ปี คนขับรถจักรยานยนต์ ซูซูกิ สแมช ตามร่างกายมีบาดแผลหลายแห่ง และมีบาดแผลฉีกขาดที่บริเวณศีรษะ,จากการสอบสวนเบื้องต้นทราบว่า นายกิตติชัยได้ขี่รถจักรยานยนต์หรือบิ๊กไบค์มาจากจังหวัดอ่างทอง มุ่งหน้า อ.แสวงหา ส่วนนายขวัญเมืองได้ขี่จักรยานยนต์เพื่อไปซื้อของที่ อ.แสวงหา โดยเบื้องต้นเจ้าหน้าที่ตำรวจทำการตรวจวัตถุพยานในที่เกิดเหตุพร้อมสอบถามบุคคลที่เห็นเหตุการณ์ เพื่อให้ความเป็นธรรมทั้ง 2 ฝ่าย พร้อมทั้งเตรียมสอบสวนผู้ขับขี่รถจักรยานยนต์บิ๊กไบค์อีกครั้ง หลังจากอาการปลอดภัยแล้ว เพื่อหาสาเหตุของการเกิดอุบัติเหตุตามขั้นตอนของกฎหมายต่อไป.
หนุ่มควบบิ๊กไบค์จากอ่างทองมุ่งหน้า อ.แสวงหา ประสานงากับรถ จยย.ไฟลุกท่วม ส่งผลให้หนุ่มใหญ่วัย 50 ปีเสียชีวิต ส่วนไบค์เกอร์โดนไฟลวก คนซ้อนแขนซ้ายผิดรูป ตร.เร่งหาหลักฐานสอบปากคำพยานเพิ่มเติมอีกครั้ง ยังไม่ระบุสาเหตุการชน
ชนไฟลุก,จักรยานยนต์,บิ๊กไบค์,อ.แสวงหา,อ่างทอง